 REPUBLIKA HRVATSKA

#  VARAŽDINSKA ŽUPANIJA

 **OPĆINA SVETI ILIJA**

 OPĆINSKO VIJEĆE

KLASA: 363-01/16-03/01

URBROJ: 2186/08-16-01

Sveti Ilija, 14.10. 2016.

Na temelju članka 30. Statuta Općine Sveti Ilija („Službeni vjesnik Varaždinske županije“ broj 25/13, 48/13) i članka 20. Poslovnika Općinskog vijeća Općine Sveti Ilija („Službeni vjesnik Varaždinske županije“ broj 25/13 i 48/13) Općinsko vijeće Općine Sveti Ilija na 18. sjednici održanoj 14.10.2016., donijelo je

**O D L U K U**

**O SKLAPANJU SPORAZUMA O SUFINANCIRANJU PROJEKTA**

**„SUSTAV ODVODNJE I PROČIŠĆAVANJA OTPADNIH VODA AGLOMERACIJE VARAŽDIN“**

 **Članak 1.**

Odobrava se sklapanje Sporazuma o sufinanciranju projekta „Sustav odvodnje i pročišćavanja otpadnih voda aglomeracije Varaždin“ (u daljnjem tekstu: Sporazum).

Sporazum se sklapa s Gradom Varaždinom, Općinom Beretinec, Općinom Cestica, Općinom Gornji Kneginec, Općinom Maruševec, Općinom Petrijanec, Općinom Sračinec, Općinom Trnovec Bartolovečki, Općinom Vidovec, Općinom Vinica i društvom Varkom d.d. Varaždin.

 **Članak 2.**

Ukupna vrijednost projekta prema Studiji izvedivosti iznosi **696.669.058 kuna** bez PDV-a.

Predvidivi iznos sufinanciranja Općine Sveti Ilija iznosi **1.545.912 kuna** bez PDV-a.

 **Članak 3.**

Prijedlog Sporazuma sastavni je dio ove Odluke.

 **Članak 4.**

Zadužuju se Jedinstveni upravni odjel da se navedena obveza Općine Sveti Ilija planira u Financijskom planu Općine Sveti Ilija za razdoblje od 2017. do 2022. godine.

 **Članak 5**.

Ova Odluka stupa na snagu danom donošenja, a objaviti će se u "Službenom vjesniku Varaždinske županije".

 Predsjednik Općinskog vijeća

 Zdravko Ostroški, dipl. ing.